FI
6.2.2023
Euroopan unionin virallinen lehti
C 45/25
Vaatimukset Kantaja vaatii unionin yleistä tuomioistuinta — kumoamaan komission valtuutetun hyväksyjän 1.10.2022 tekemän päätöksen, joka annettiin kantajalle tiedoksi 3.10.2022 ja jolla suljettiin tämä Euroopan parlamentin ja neuvoston asetuksen (EU, Euratom) 2018/1046 (1) mukaisten ratkaisu- tai myöntämismenettelyjen, kaikkiin Euroopan unionin rahastojen valintamenettelyjen ja neuvoston asetuksen (EU) 2018/1877 (2) mukaisten myöntämismenettelyjen ulkopuolelle — toissijaisesti korvaamaan riidanalaisen päätöksen kohtuullisella taloudellisella seuraamuksella, joka on oikeassa suhteessa kantajan rajalliseen rooliin hankkeen toteuttamisessa — velvoittamaan komission korvaamaan kantajalle riidanalaisesta päätöksestä aiheutuneen vahingon — joka tapauksessa velvoittamaan komission korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa kolmeen kanneperusteeseen.
1) Ensimmäinen kanneperuste, joka perustuu siihen, että riidanalaisella päätöksellä rikotaan asetuksen 2018/1046 136 artiklan 1 kohtaa, koska siinä ei todeta niitä merkityksellisiä tosiseikkoja, jotka ovat välttämättömät kantajalle vastaisen poissulkemispäätöksen tekemiseksi ja erityisesti koska siinä ei todeta, että tämä olisi – erikseen – syyllistynyt sen konsernin, jonka osa se on, ja komission välisen sopimuksen täytäntöönpanon kannalta olennaisten velvoitteiden merkittäviin laiminlyönteihin, kuten asetuksen 2018/1046 136 artiklan 1 kohdassa vaaditaan.
2) Toinen kanneperuste, joka perustuu siihen, että riidanalaisella päätöksellä rikotaan asetuksen 2018/1046 136 artiklan 1 kohtaa ja yleistä suhteellisuusperiaatetta, koska — kantajalle asetetun poissulkemisseuraamuksen avulla ei saavuteta asetuksessa 2018/1046 säädetyn varhaishavaintaja poissulkemisjärjestelmän tavoitetta, — kantajalle asetetulla poissulkemisseuraamuksella ei oteta huomioon kantajan vähäistä roolia Famagustan (Kypros) vedenpuhdistus- ja –jakeluhankkeen täytäntöönpanossa.
3) Kolmas kanneperuste, joka perustuu siihen, että riidanalaisella päätöksellä loukataan yleistä oikeusvarmuuden periaatetta, koska siinä vahvistetaan taannehtivasti asetukseen 2018/1046 perustuva poissulkemisseuraamus, joka on ankarampi kuin taloudellinen seuraamus, jonka hyväksyjä olisi määrännyt Euroopan parlamentin ja neuvoston asetuksen (EU, Euratom) N:o 966/2012 (3) perusteella.
(1)
(2) (3)
Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annettu Euroopan parlamentin ja neuvoston asetus (EU, Euratom) 2018/1046 (EUVL 2018, L 193, s. 1).
Yhdenteentoista Euroopan kehitysrahastoon sovellettavasta varainhoitoasetuksesta ja asetuksen (EU) 2015/323 kumoamisesta 26.11.2018 annettu neuvoston asetus (EU) 2018/1877 (EUVL 2018, L 307, s. 1).
Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1).